**Ο Γραμματέας του ΜέΡΑ25 Γιάνης Βαρουφάκης σε εκδηλώσεις του DiEM25 σε Βέλγιο και Τουρκία – Συνάντηση με τον Οικουμενικό Πατριάρχη κ.Βαρθολομαίο στην Κωνσταντινούπολη**

Στη Γάνδη θα βρεθεί την Παρασκευή ο Γραμματέας του ΜέΡΑ25 και συνιδρυτής του DiEM25 Γιάνης Βαρουφάκης για να συμμετάσχει σε εκδήλωση που διοργανώνεται από το DiEM25 Βελγίου με θέμα την "Εργασία και τη Δημοκρατία" στο Πανεπιστήμιο της Γάνδης.

Το Σάββατο θα μεταβεί στην Κωνσταντινούπολη όπου θα έχει σειρά συναντήσεων με μέλη του DiEM25 Τουρκίας, ενώ θα παραθέσει ομιλία το Σάββατο στο Πανεπιστήμιο Kadir Has για τη "Πράσινη Συμφωνία για την Ευρώπη" και την μετάβαση του DiEM25 στον "Μετά-καπιταλισμό", καθώς και την Κυριακή στο Πανεπιστήμιο Bogazici για το μέλλον της Ευρωπαϊκής Ένωσης.

Τέλος την Κυριακή στις 12.45 θα επισκεφτεί το Πατριαρχείο όπου και θα έχει συνάντηση με τον Οικουμενικό Πατριάρχη κ.Βαρθολομαίο.